JohanHeinsen/ENO huggingface dataset:
Aalborgs Stifts Adresseavis, 1825-02-26
Efter Prøveprocurator Dannisøels Reqvisition, paa vedkommende Udlægshaveres Vegne, grundet paa Forlig og derefter passeret Udlæg, der senere er stadfæstet i Landsoverretten, afholdes offentlig Auction hos Proprietair J. Kold paa Mølgaard pr. Løgstøer, førstkommende Torsdag den 17de Marts, Formiddag Kl. 9, over en betydelig Deel hos ham udlagt godt Jndboe, som bestaaer af: Borde, Stole, Speile, Skilderier, 2de 8tedags Stueuhre, et godt Ege Skatol, en 2etage Vindlovns- og en Bielægger=Kakkelovn; en Sæt Kanebjælder, en en alpds. Vægt, et Jagt Gevæhr med Tilbehør, Top=Sengesteder med Omhænge og Tæpper, samt en stor Deel extra gode Bomulds-, Olmerdugs- og Bolsters=Sengeklæder, deels med Duun og deels Fyld, og endelig noget Sølv, Kobber= og Porcelains-Tøi, samt Dækketøi, med meget mere; hvilket herved til Lysthavendes og andre Vedkommendes behagelige Efterretning bekjendtgjøres. Conditionerne, hvoriblandt at Betalingen erlægges strax, bekjendtgjøres ved Auctionen, og saavel disse, som Catalog over det Sælgende, er forinden til Eftersyn hos Auctionsreqvirenten i Aalborg. Løgstøer, den 18de Februar 1825. J. Scharling.
Aalborgs Stifts Adresseavis, 1825-02-26
Torsdagen den 3die Marts om Formiddagen Kl. 10, afholdes, efter Begjæring af Consul Henningsen og Kjøbmand Rybsahm, offentlig Auction i deres Comptoir, over deres eiende og iboende Gaard, beliggende i Jomfru Annegaden No. 268 og ud til Vesteraae her i Byen, for om nogenlunde antagelig Bud skeer, ved en eeneste Auction, og uden flere Auctioners Afholdelse til den Høistbydende absolut at bortsælge bemeldte Gaard, med deriværende 13 Stykker Jernkakkelovne, samt Boutiqve=Reolerne med 181 Stykker Skuffer &c.; hvilket herved til Liebhaveres Efterretning bekjendtgjøres. - Gaarden findes i Øvrigt beskreven i disse Aviser No. 5 og 10, og Conditionerne hvorefter Salget skeer, som ere meget favorable, ligge til Eftersyn hos Eierne 8 Dage før Auctionen. Aalborg den 2den Februar 1825. Schmidt.
Aalborgs Stifts Adresseavis, 1825-02-28
Udlandet.
Aalborgs Stifts Adresseavis, 1825-02-28
Oversvømmelser af Vesterhavet. Jfølge Beretninger fra de oversvømmede Egne i Holland, beregner Man, at i Waterland ere 10000, i Kalwonde og Zuldpolder 1200, i Zeevang 2800 og i Wormer1800 Morgen Land oversvømmede. Tabet paa Qvæg anslaaes til idet mindste 10000 Stkr. Hornqvæg og 100000 Faar. Tallet paa de Landsbyer, der have lidt frygtelig ved Oversvømmelsen, beløber sig til meer end 40. Fabrikerne i Zaardam og i Byerne i Nærheden ere meget beskadigede. Hvormange Mennesker der overhovedet ere omkomne, veed Man endnu ikke nøie. Ved Steenwykermold ere alene 40 Mennesker druknede. J Friesland er Nøden meget stor 200000 Morgen Land ere oversvømmede og Tusinder af Mennesker have mistet Alt. Tabet paa Producter, Huse og Qvæg beløber sig til flere Millioner; over 10000 Mennesker vanke om uden Huuslye. Man paastaaer, at den femte Deel af Nederlandene staaer under Vand. J en af et Centralhielpeselskab, der har dannet sig Stade, udstædt Opfordring, hedder det, at de ellers saa velsignede og lykkelige Marskegne i Hertugdommene Bremen, og Verden og Landet Hadeln, hvis Jndbyggere bleve misundte for deres Velstand, ere nu styrtede i en uberegnelig Jammer. Efter de hidtil indløbne Efterretninger bleve (i Kongeriget Hannover) omtrent 7000 Huse satte under Vand, mange af dem ødelagte, over 50000 Mennesker satte i den største Livsfare, Nød og Armod, og en utallig Mængde større og mindre Qvæg opslugt af Floden. Meer end tohundrede Mennesker have fundet deres Grav i Bølgerne.
Aalborgs Stifts Adresseavis, 1825-02-28
Paa den modsatte Side af Nordsøen seer Man nu, at Floden ogsaa har gjort Skage. Fra London berettes nemlig, at Vandet under Uveiret den 3die, 4de og 5te har gjennembrudt Themmuren paa flere Steder paa den kentiske Kyst. J Faversham og andre Steder havde Jndvaanerne neppe Tid til at redde sig ud af deres Huse.
Aalborgs Stifts Adresseavis, 1825-02-28
Spanien. Jfølge et Rygte skal Regjeringen nu være tilbøielig til at anerkjende en Fjerdedeel af Cortes-Laanene, for deslettere derefter at kunne afslutte et Nyt, og disse Laan skulle derfor være anseeligen stegne i London. - Den til Kongen overrakte Memorial fra det høie Raad af Castilien, udsætter Grundene, som tilraade at opsætte Amnestien. Dette Skrift er meddeelt den franske Gesandt i Madrid og ledsaget af en Note, der vilde bevise, at Fleerheden af Ministeriet deelte denne Anskuelse. Jmidlertid veed Man, at Hr. Zea har stemmet for den umiddelbare Bekjendtgjørelse af Amnestien. Om han nu gav efter for Hr. Ugarte, der har stor Jndflydelse paa ham, er ikke bekjendt. Hvad Fuldbyrdelsen af den sluttede Capitulation med de franske Chefer angaaer, da er det Afgjørende deraf endnu ikke heller bekjendt; Regjeringen har i det Mindste suspenderet nogle Procedurer imod Militaire, der vare indbegrebne i hine Capitulationer, men dette er endnu langt fra at være Fuldbyrdelsen af de indgaaede Stipulationer. Ligeledes gaaer det med Spaniens andre Begjeringer, som vare en Følge af Concessionerne ved de sidste Underhandlinger. Alt dette kunde ikke tilfredsstille Pariser-Cabinettet, derfor ere afgangne nye, meget bestemte Jnstructioner til Hr. Bois le Comte for kategorisk at forlange Fuldbyrdelsen af de gjorte Løfter. - Kongens heftige Gigt-Anfald havde kastet sig paa Brystet og Bekymringen derover var saa stor at alle Kammer=Læger og de berømteste fra Staden Madrid bleve kaldte; dog har Faren siden efter lagt sig, men han maa dog holde Sengen og vil ikke tale med sine Ministre.
Aalborgs Stifts Adresseavis, 1825-02-28
- Prinds Max af Sachsen har modtaget et nyt Beviis paa hans durchlauchtige Svigersøns Gavmildhed; han har nemlig faaet nok et Commenthurie, hvis aarlige Jndkomster Man ansætter til 150000 Franker. - Processen imod dem, som Man giver Skyld for at have ladet Bispen af Vich dømme og henrette, bliver nu paa det ivrigste instrueret, og i Begyndelsen af Februar blev en af de berømteste Procuratorer, der havde vægret sig ved at være hiin Prælats Defensor, kaldt for Retten. Ligeledes bleve Generalerne fra hiin Forfatningstid Mina, Roten, Milans og Butron tilligemed flere høie militaire Embedsmænd, fængslede. - General Reiset har tilskrevet Gen. Caro, at han bemærkede, Man søgte at ophidse Jndvaanerne paa Landet imod de franske Tropper, og han haabede at Man ufortøvet vilde træffe Forholdsregler mod slig Uskik, hvis ikke gjorde det ham ondt, at han selv maatte tage dem. - Politie=Intendanten i Barcellona havde ladet den ulykkelige Gen. Lacyls Enke fængsle, men Gen. Reiset har bevirket hendes Befrielse. Han har ogsaa ved sin Stabs-Chef ladet Fængslerne undersøge og givet Vagterne den strængeste befaling, at Jngen, som formedelst politiske Omstændigheder sad der, maatte afhentes af spanske Tilforordnede uden hans Tilladelse. - Den unge Lucian Murat havde, forsynet sig med østerrigsk Pas, forladt sin Moder i Malland og var gaaet til Gibraltar, for derfra at seile til de forenede Stater i Nordamerika. Strax efter Ankomsten til Gibraltar blev han indbuden af en spanske Oberst til et Jagtpartie, og havde den Uforsigtighed at lade sig føre over den engelske Grændse, hvor han arresteredes og bragtes til Algestras. General O'Donnel har havt ham i Forhør, og erklæret, at han, ifølge befalingen fra Madrid, maatte forblive der i Fængsel. Man troede den østerrigske Gesandt vilde reclammere ham; Gouverneuren i Gibraltar, Lord Charam, synes hidtil kun at have taget liden Deel i Begivenheden. - Den store Tørke i Spanien truede med Hungersnød og Sygdomme, men der berettes nu fra Cadix under 25de Januarii, at Regnen strømmede der flere Dage uden Ophør.
Aalborgs Stifts Adresseavis, 1825-02-28
Tyrkiet. Over Odessa har Man havt den Efterretning fra Constantinopel, at Jbrahim Pascha har sat en stor Deel af sine Tropper iland paa Candia, hvor de ere dragne i Vinterqvarteer. Formodentlig var dette den første Følge af det ved Kolokothrons Nederlag feilslagne Haab. En gammel Erfaring lærer nemlig, at Tyrkerne aldrig forsøge et Foretagende, naar ikke tillige et Forræderie er indledet for at begunstige Samme. - Zaimis, Londos og andre at de Misfornøiedes Høvdinger ere efter nogen Omvanken flygtede til Anatoliko, hvor Man modtog dem, og hvor de vente Central-Regjeringens Foranstaltning. - Spectateur oriental indeholder i nogle Nummere en Artikel imod Grækerne, der overgaaer alle de Forrige i Bitterhed. -
Aalborgs Stifts Adresseavis, 1825-02-28
Fra Belgrad udbrede sig urolige Rygter om Serviens Tilstand. J flere Districter hersker en alvorlig Gjæring imod Kneserne (Dommerne, egentlig Fyrster). De Byrder, det tyrkiske Rige under nærværende Omstændigheder paalægger Folket, blive stedse mere trykkende.
Aalborgs Stifts Adresseavis, 1825-02-28
Blandinger. J Petersborg seer Man nu intet Spor mere af Oversvømmelsen den 19de November f. A., Gaderne ere rensede, Broerne igjen satte istand, og Levnetsmidlerne igjen ligesaa lette, som forhen.
Aalborgs Stifts Adresseavis, 1825-02-28
J Begyndelsen af Februar, medens Oversvømmelsen gik for sig paa Nordsøens Kyster, vare saa heftige og vedholdende Storme ved Christiania i Norge fra Syden, at Jsen brød op og Søefarten allerede begyndte.
Aalborgs Stifts Adresseavis, 1825-02-28
Den 6te og 7de Januar rasede en heftig Storm i de ficilianske Vande og i det adriatiske Hav, som anrettede stor Skade der.
Aalborgs Stifts Adresseavis, 1825-02-28
Den 9de Februar gjorde Hoffet i Berlingen stor Kanefart. Forved hver af de høie Herskabers Kaner reed sex Forridere, i engelsk Costume. Efter de Kongelige fulgte en Række med mange Adelige og Toget sluttedes af mere end hundrede Kaner med Studentere.
Aalborgs Stifts Adresseavis, 1825-02-28
Carnevals Opergerne i Berlin sluttedes den 11te Februar med Jessonda af den churførstelig hessiske Capelmester Hr. Spohr, som er kommet fra Kassel, for at den under hans Veiledning maatte øves og dirigeres. Efter Opergen blev den geniale Componist kaldt frem og fra alle, ogsaa fra de kongelige Loger, viist det meest smigrende bifald.
Aalborgs Stifts Adresseavis, 1825-02-28
J den heftige Storm den 4de Februar er et Skib ganske forgaaet ved Horn paa Texel, hvilket formodentlig var ført af Capt. G. H. Schubbe og bestemt fra Svinemünde til Schiedam. - Den 6te er inddrevet til Vlieland en Kiste med Papirer og Bøger fra Capt. C. J. Jürgensen, førende Skibet Elisabeth Frederike. - Den 4de er den lossede Deel af Ladningen af Skibet Eendragt (Capt. K. W. Patje bestemt fra Arendal til Amsterdam og formedelst Havarie indløbet i Delfzyl) drevet bort og gaaet forloren. Som end et Bidrag til at lindre den almindelige Nød har det Slesvig=Holsteenske Bibelselskab opfordret Præsterne til at indberette, hvor stort Tabet paa Bibler har været, for efter Evne at erstatte samme; "thi - hedder det - hvor der er stor Nød og Kummer, der maa Guds Ord med dets Trøst og Opmuntring allermindst fattes. Jfølge Efterretninger fra Norge og Gothenborg er Sildefangsten paa begge Steder meget riig. J Gothenborg, koster en Svensk Tønde halvvoxne ferske Sild neppe 5 Mk. Tegn. De smaae bruges i Huusholdninger i Byen og Omegnen, de store nedsaltes. Priserne i Norge ere ligeledes meget ringe.
Aalborgs Stifts Adresseavis, 1825-02-28
En Mand, som kan forvandle Runkelroer til Rafffinade, efterlyses i Hamborger Correspondent.
Aalborgs Stifts Adresseavis, 1825-02-28
Fædrelandet.
Aalborgs Stifts Adresseavis, 1825-02-28
Kjøbenhavn. Cancelliet har, til tydeligere Forklaring af Rescriptet af 29de Julii 1814 for Almueskolevæsenet paa Landet i Danmark, erklæret: at Brugerne af frit Hartkorn ikke ere pligtige at levere Fourage til Skolelærernes Creaturer.
Aalborgs Stifts Adresseavis, 1825-02-28
J Betragtning af den særdeles Duelighed, Captain Hellesen af Kjøbenhavns Borgervæbning, udviser som Exerceer-Jnspecteur, og den Nidkjerhed han stedse har viist for Borgervæbningens militaire Tjeneste, har det under 1ste Februar allernaadigst behaget Hs. Majestæt Kongen at udnævne ham til Captain af Armeen.
Aalborgs Stifts Adresseavis, 1825-02-28
Med Litteraturtidenden No. 7 fulgte et Tillæg paa et Halvark, hvorie (som Redacteuren saa passende udtrykket sig) hæderkronet, endnu med Ungdomsforrighed virkende Olding, hvem Videnskabernes Dyrkere ikke mindre end Statens første Mænd ære som deres Veteran, Hs. Excellence Geheimestatsminister Grev Reventlau, forsvarer den evangeliskekriftelige Palmebog imod den tildeels ubeføiede og bittre Dadel, som ved flere Leiligheder er fremsat.
Aalborgs Stifts Adresseavis, 1825-02-28
Hr. Professor Molbech har i Nyt Aftenblad efter Fortjeneste revset Britten Thomas Moore for hans Svaghed i at lade sig bevæge til et Forræderie imod sin afdøde Ven, Lord Byron, og samtykke i hans Memoirers Tilintetgjørelse, som en uhørt litterair Forbrydelse mod den hele Verden. J Grunden er derved intet vundet for den Paagieldende, eller Lady Byron, som efter Alt, hvad Man synes at skue bag det mørke Slør, der rugede over Digterens Siel, uden Tvivl var den første Kilde til det dybe, ulægelige Saar i hans Hjertes Fred med sig selv, da talløse Rygter, Opdigtelser og Bagtalelser netop derved have faaet desfriere Spillerum.
Aalborgs Stifts Adresseavis, 1825-02-28
Blandinger. Den 16de Februar, om Aftenen Kl. 6, ankom Hs. Durchl. Hertugen af Augustenborg til Nyborg fra Sielland, med Postjagten Ørnen, og fortsatte, efter er kort Ophold, Reisen over Bøigden til Augustenborg.
Aalborgs Stifts Adresseavis, 1825-02-28
J Anledning af Hs. Majestæts allerhøieste Fødselsdag ere 6 Livsfanger iaar benaadede fra Viborg Tugt- og Forbedringshuus og af Hr. Pastor Friis fra Prædikestolen, forkyndte deres Frihed.
Aalborgs Stifts Adresseavis, 1825-02-28
Den over hele Verden bekjendte Banquier, Baron Rothschild, der fortiden opholder sig i Hamborg, ventes i næste Maaned til Kjøbenhavn. Guld begynder i Hamborg stærk at søges, som gjerne pleier at være en Speculation, naar Krig et eller andet Steds ventes.
Aalborgs Stifts Adresseavis, 1825-02-28
For engelsk Regning begynder allerede i Østersøens Havne stærk Søgning efter gode Kornvarer.
Aalborgs Stifts Adresseavis, 1825-02-28
J Ribe havde Luften den 18de Februar, om Morgenen imellem Kl. 6 og 7, et saa stærk rødligt Skjær, at det blændede almindelig gode Øine og at enhver Gienstand, ude syntes rødlig.
Aalborgs Stifts Adresseavis, 1825-02-28
Døde. Commandeur og Jndrolleringschef C. W. Platou; Rasmus Fenger, Sognepræst ved Vor Frelsers Kirke paa Christianshavn, 64 Aar; Geert Tønder, Fuldmægtig i Generaltoldkammeret, 34 Aar; Mad. J. B. Lorentzen, fød Arentzen, 46 Aar; J. F. Jacobsen, 18 Aar; Dorthea Funck; F. Høy, forhen kal, Fuldmægtig, 43 Aar; Mad. C. M. Voldsgaard; forhen Øltapper J. Danielsen, 73 Aar; N. Kruckow, Jnspecteur ved Raadstuen og Dannebrogsmand, 74 Aar; Høker R. Knudsen, 50 Aar; Johan Birch, 60 Aar; Brygger P. Halkjer, 80 Aar; Mad. W. Broungarten, fød Knudsen, 80 Aar; J. T. Ahlgreen, forhen Skomagermester; M. M. Schierwitz, 88 Aar; Alle i Kjøbenhavn. - Mægler S. Prom, paa St. Croix. - Bagermester J. F. Wulff i Gjentofte. - A. O. Holm, 75 Aar, Rødekroe, i Sundbyester. - Mad. P. C. Knudsen, fød Damgaard, 83 Aar, paa Hjørtespring ved Kjøbenhavn. - Enkeprovstinde A. C. Schjern, fød Thestrup, 79 Aar, i Onsted Præstegaard. - Kjøbmand Chr. Sidenius, i Nykjøbing paa Falster. - Justitsraad Salomon Lindegaard, 59 Aar, paa Lykkesholm. - C. F. L. Friis, Sognepræst for Herrested Menighed i Fyen, 51 Aar. - Mad. A. S. Kongstad, fød Rømmer, paa Nøysomhed, i Fyen. - Gustav Gløerselt, 40 Aar, i Colding.
Aalborgs Stifts Adresseavis, 1825-02-28
- Hs. Exc. Geheimeconferentsraad, samt Oberforst= og Jægermester v. Stolle, 85 Aar, i Kiel. - Toldforvalter C. F. Bock, 48 Aar, i Urtersen. - Mad. C. M. Thiel, fød Ehmsen, 40 Aar; Mad. C. D. Siemmen, fød Lohmannn, i Glückstadt. - Mad. K. H. Hansen, fød Boldt, 78 Aar, paa Gleschendorff. - Heinrich Böttger, 82 Aar; Mad. S. C. Freise, fød Herder; H. F. A. Cordts 65 Aar; Jfr. W. C. C. Klaffenbach, 37 Aar; Alle i Altona.
Aalborgs Stifts Adresseavis, 1825-02-28
Skibe, ind- og udclarerede ved Aalborg Toldkammer.
Aalborgs Stifts Adresseavis, 1825-02-28
Den 24de Febr. Jndclarerede, P. Michelsen fra Kjøbenhavn med Jern, Hør og Rum. N. Asp og J. Thordendahl fra Helsingøer, baastet. - Udclarerede, P. C. Petersen til Helsingøer med Smør. J. Christensen til Kjøbenhavn med saltede Sild, Smør, Talg, Uld, m.m. Den 26de. Jndclarerede, P. Andersen fra Kjøbenhavn med Stykgods. J. C. Hanefeldt fra dito med Salt, Tjære og Stykgods.
Aalborgs Stifts Adresseavis, 1825-02-28
Bekiendtgjørelser. At det behagede det alvise, urandsagelige Forsyn i Morges Kl. 9, ved en stille og rolig Død at bortkalde fra det Jordiske til Fredens stille Boe, min inderligt elskede, mig stedse uforglemmelige, Kone, Jacobine Marie, fød Wesenberg, i hendes Alders 30te Aar, efterat hun havde neppe i et Aar været min hulde og ømme Ledsagerinde paa Livets Bane, og skienket mig en Søn, meldes herved, med dybtsaaret Hjerte, fraværende Slægt og Venner, af mig, hendes efterladte, trøstesløse Mand, J. Møller. Aalborg den 27de Februar 1825. Følgende nye Bøger faaes hos Undertegnede: Gravblomster, 4de Hefte, 1824, 3 Mk. Korfits Ulfelds og Grevinde til Slesvig og Holsteen Eleonora Christina Ulfelds Levnet, af Dr. Høst, 21 Mk. 6 s. Clara d'Alba, Roman af Madame Cottin, oversat af Justitsraad Møller, 2 Rbdlr. Syv Aar, et Bidrag til et nordisk Riges hemmelige Hofhistorie: Uddragen af en afdøde Diplomatikers Portefeuille, ved L. Kruse, 1ste Bind, 2 Rbdlr. 36 s. Præstegaarden ved Søen, af A. Lasontaine, oversat ved Petersen, 2den og 3die Deel, 3 Rbd. 5 Mk. 12 s. Flornes Blomsterkurv, smaa Romaner og Fortællinger, 2de Dele, 3 Rbd. 5 Mk. 12 s. - Stats-Calender for 1825, 3 Rbd. 24 s., Visitkort, Connossementer, Vexelblanketter, Forskrifter, Landkorter m.m. Rottbøll Sadolin, Boghandler og Bogbinder. Nogle Ager- og Engparceller af Ladegaardens Jorder, anvises tilkjøbs, eller i Mangel deraf til Leie, af Adjunct, Milling. Frie Kockoppeindpodning Onsdagen den 2den Marts om Eftermiddagen Kl. 3 hos Westergaard.
Aalborgs Stifts Adresseavis, 1825-02-28
Skipper P. Th. Berg, førende Skonnerten Mariane, afseiler næste Maaned til Altona, medtager Fragtgods og har god Leilighed for Passagerer. Kartofler, 8 s. Skjeppen, faaes hos Bock. Hvor en Norsk Eenspænderkane med Klokker og Top, er at faae tilkjøbs for billig Priis, anviser Addresse-Contoiret.
Aalborgs Stifts Adresseavis, 1825-02-28
Hos Snedker Carl Carlsen paa Nørregade er tilkjøbs et nyt Divansbord af Æsketræe, af nyeste Facong, vel beiset og Politur.
Aalborgs Stifts Adresseavis, 1825-02-28
Den saakaldte Fabrikgaard i Sophiendahl Bye, med det ved Samme for nylig istandsatte Teglværk, kan faaes i Forpagtning paa flere Aar fra 1ste Mai næstkommende.
Aalborgs Stifts Adresseavis, 1825-02-28
Ligesom forhen kan erholdes alle Slags nylig hjemkommen frisk og godt Have- og Blomsterfrøe, Frugttræer, Sædekartofler m. m., Alt til billigste Priser, hos Aalborg den 24de Februar 1825. Peder Boss, Gartner, boende uden Østerport.
Aalborgs Stifts Adresseavis, 1825-02-28
Hos Gartner E. Beyer uden Østerport kan bekommes frisk Hauge- og Blomsterfrøe, samt halv- og lavstammede Frugttræer, gode Sæde=Kartofler m. m.; Alt for billigste Priis.
Aalborgs Stifts Adresseavis, 1825-02-28
Auctioner. Den af Lieutenant og Kjøbmand von der Osten forhen beboende Gaard paa denne Byes Vestergade med tilliggende Jord paa Søndermarken af Hartkorn 3 Fdkr. 1 Alb., bliver for Gjeld til Overformynderiet, stillet til een eneste Auction til absolut Bortsælgelse Tirsdagen den 15de Marts førstkommende Formiddag Klokken 10. - Auctionen afholdes paa Raadstuen, her i Byen og bemærkes at Gaarden formedelst sin Beliggenhed, beqvemt kan afbenyttes til Handel eller anden Næringsbrug. Sæbye den 23de Februari 1825. Boeck.
Aalborgs Stifts Adresseavis, 1825-02-28
Efter Overeenskomst med vedkommende Eier og Panthaver bliver det af Kjøbmand Abraham Marcus forhen beboede Sted paa denne Byes Vestergade, der er indrettet til Beboelse for 2de Familier, stillet til en eeneste Auction, som holdes paa Raadstuen her i Byen Tirsdagen den 15de Marts førstkommende Formiddag Kl. 11, til absolut Bortsælgelse efter de Conditioner som forinden kan erfares hos Undertegnede. Sæbye den 23de Februari 1825. Boeck.
Aalborgs Stifts Adresseavis, 1825-02-28
Fredagen næstkommende 11te Marts Eftermiddag Kl. 3, bliver i Agent og Dannebrogsmand Bangs Gaard her i Byen, foretaget offentlig Auction over 2de Foustager Rom, inddrevne paa Raabera Strand. Frederikshavn, den 23de Februari 1825. Hvass.
Aalborgs Stifts Adresseavis, 1825-02-28
De afgangne Enkemadame Berghs Stervboe i Vraae Præstegaard tilhørende Tiender nemlig: 1) Serritzlev Sogns Kirketiende matriculeret 24 Tdr. Hartkorn hvortil er 201 Td. tiendeydende Hartkorn foruden underliggende Kirkegods, hvoraf svares 12 Tdr. 1 Skp. Byg i aarlig Afgivt. 2) Emb Sogns Kirketiende matriculeret 18 Tdr. Hartkorn, hvortil 103 Tdr. 5 Skp. 2 Fdkr. 1 Alb. tiendeydende Hartkorn, foruden underliggende Bøndergods, en hvoraf svares 5 Tdr. 1 1/2 Skp. Byg i aarlig Afgivt. bliver efter Vedkommendes Forlangende opraabt ved 3de Auctioner. 1ste Gang Onsdagen den 9de Marts, ) næstkommende, 2den Gang Mandagen den 21de Marts, hver Dags For 3die Gang Tirsdagen den 5te April ) middag Kl. 10. hvoraf de 2de første holdes paa Undertegnedes Contoir i Sæbye, og den sidste paa den Afdødes Boepæl i Vraae Præstegaard, For Liebhaverne anmærkes: at Kirkerne ere begge tækkede med Blye og i det øvrige vel vedligeholdte, samt at det tiendeydende Hartkorn henhører iblandt denne Egns gode Jordeiendomme og at Tienden for endeel hæves in natura. Nærmere Underretning kan faaes hos Degnen Hr. Gleerup i Vraa Præstegaard, hvor og Conditionerne ere til Eftersyn, saavelsom hos Hr. Procurator Hassing i Sæbye og Undertegnede. Sæbye den 18de Februar 1825. Boeck.
Aalborgs Stifts Adresseavis, 1825-02-28
Jfølge Reqvisition af Sagfører Thordsen for den almindelige Enkekasse som Udlægshaver, bliver den Christen Nielsen Bach tilhørende Gaard i Tygstrup, Vestervig Sogn, Thisted Amt, med Hartkorn 5 Tdr. 2 Skpr. 1 Fdkr. 1 Alb., stillet til 3de Auctioner, nemlig: Fredagen den 11te Marts, ) næstkommende, Fredagen den 25de f. M. ) hver Dags Efter og Fredagen den 8de April ) middag Kl. 1. De to første Auctioner holdes her paa Contoiret, og der Sidste, hvorved Eiendommen bliver absolut bortsolgt, i selve Gaarden. Dette kundgjøres saavel til de Lysthavendes Efterretning, som ifølge Placaten af 22de April 1817. Herredscontoiret paa Vestervigkloster den 4de Februar 1825. J Auctionsdirecteurens, Hr. Overauditeur Fischers Fraværelse, N. Ostenfeld, constitueret.
Aalborgs Stifts Adresseavis, 1825-02-28
Efter Reqvisition af Udlægshaveren, bliver den af Anders Pedersen i Gjerup eiende Parsel No. 2, af Hartkorn Ager og Eng 1 Td. 7 Skpr. 3 Fdkr. af Jens Simonsen, den yngre, hans forrige Gaards Jorder, paa Stagstrup Mark i Hassing Herred, Thisted Amt, stillet til 3de offentlige Auctioner, som afholdes: Fredagen den 11te Marts Fredagen den 25de f. M. ) 1825. og Løverdagen den 9de April ) hver Dags Formiddag Kl. 11. De 2 første Auctioner afholdes her paa Contoiret, men den sidste hos Anders Pedersen i Gjerup. Dette bekjendtgjøres herved saavel til Lysthavendes som Pantecreditorernes Efterretning, ifølge Placaten af 22de April 1817. Herredscontoiret paa Vestervigkloster den 4de Februar 1825. J Auctionsdirecteurens, Hr. Overanditeur Fischers Fraværelse, N. Ostenfeld, constitueret.